stanford-oval/wikipedia huggingface dataset:
The Thing (videopeli)
Vastaanotto

Peli on saanut IGN:n arvostelussa arvosanaksi 8.5/10.
Aiheesta muualla

The Thing (videopeli) MobyGamesissa (englanniksi)
Tienkour

| Tienkour |
| --- | --- |
 Tienkour
 Koordinaatit: 16°15′19″N, 3°19′29″W 
Valtio:  Mali
Alue:  Timbuktun alue
Piiri:  Dirén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  187 km²
Väkiluku (2009):  6 100
Infobox OKVirheellinen NIMI-arvo: 
Tienkour on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 10 kilometriä Diréstä itään. Kunnassa on 6 100 asukasta (vuonna 2009).
Tienkourin kunnan pinta-ala on 187 neliökilometriä. Se rajoittuu pohjoisessa Dirén piirin Bourem Sidi Amarin ja Tinguereguifin, idässä Kirchamban ja Haïbongon, etelässä Sareyamoun ja Bingan sekä lännessä Tindirman ja Dirén kuntiin. Seutu kuuluu Saharan ja Sahelin siirtymäalueeseen. Nigerjoen tulvat muodostavat tasangolle järviä.
Kuntaan kuuluu 11 kylää ja paimentolaisryhmää. Asukkaat ovat tuaregeja, songhaita, bozoja ja fulbeja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat vehnä ja riisi. Palveluihin kuuluu kolme alakoulua ja terveysasema.
Nuevo

| Nuevo Kronos Quartet |
| --- | --- | --- |

Studioalbumin tiedot
 Julkaistu: 9. huhtikuuta 2002
 Tuottaja(t): Judith Sherman, Steve Reich
 Tyylilaji: taidemusiikki, folk
 Kesto: 65.31
 Levy-yhtiö: Nonesuch (79649)
Kronos Quartetin muut julkaisut
| Steve Reich: Triple Quartet 2001 | Nuevo 2002 | Pēteris Vasks: String Quartet No. 4 2003 |
Nuevo on yhdysvaltalaisen jousikvartetti Kronos Quartetin  albumi, joka julkaistiin vuonna 2002 levymerkillä Nonesuch Records. Levyllä kuullaan meksikolaisten säveltäjien teoksia.
Kappaleet

El Sinaloense – 3.22 (säv. Severiano Briseño)
Se Me Hizo Facil – 4.51 (säv. Agustín Lara)
Mini Skirt – 2.48 (säv. Juan García Esquivel)
El Llorar – 3.38 (säv. Traditional)
Perfidia – 3.08 (säv. Alberto Domínguez)
Sensemaya – 7.21 (säv. Silvestre Revueltas)
K’in Sventa Ch’il Me’tik Kwadulupe – 5.57 (säv. Osvaldo Golijov)
Tabu – 3.12 (säv. Margarita Lecuona)
Cuatro Milpas – 4.09 (säv. B. García de Jesús, J. Elizondo)
Chavosuite – 5.14 (säv. Roberto Gómez Bolaños)
Plasmaht – 1.55 (säv. Ariel Guzik)
Nacho Verduzco – 3.21 (säv. Chalino Sánchez)
12/12 – 11.38 (säv. Café Tacuba)
El Sinaloense (Dance Mix) – 5.00 (säv. Plankton Man)
Kokoonpano

Jennifer Culp – sello
David Harrington – viulu
John Sherba – viulu
Hank Dutt – alttoviulu
Luanne Warner – marimba (kappale "Se Me Hizo Facil")
Efrén Vargas – laulu (kappale "El Llorar")
Alejandro Flores – laulu, viulu (kappale "El Llorar")
Carlos Garcia – lehden puhallus (kappale "Perfidia")
Tabuco Percussion Ensemble – lyömäsoittimet (kappale "Sensemaya")
Pegro Lunes Tak’il Bek’et – kitara (kappale "K’in Sventa Ch’il Me’tik Kwadulupe")
Rominko Patixtan Patixtan – harppu (kappale "K’in Sventa Ch’il Me’tik Kwadulupe")
Luanne Warner – marimba (kappale "K’in Sventa Ch’il Me’tik Kwadulupe")
Carmen Gomez Oso, Rominko Mendez Xik, Xun Perez Hol Cotom – laulu (kappale "K’in Sventa Ch’il Me’tik Kwadulupe")
Luis Conte – lyömäsoittimet (kappale "Tabu")
Gustavo Santaolalla – lyömäsoittimet (kappale "Chavosuite")
Arviot

Allmusic:
Aiheesta muualla

Nuevo discogs.com -sivustolla
Timo Tikkanen

Timo Juhani Tikkanen (9. joulukuuta 1945 – 4. helmikuuta 2009 Hamina) oli suomalainen harmonikansoittaja, säveltäjä ja sanoittaja, jolla oli oma yhtye nimeltään Timo Tikkasen Humppaveljet.
Aiheesta muualla

Timo Tikkasen sävellystuotanto Suomen äänitearkistossa (1901–1999)
Timo Tikkasen sanoitustuotanto Suomen äänitearkistossa (1901–1999)
Timo Toivonen (laskuvarjohyppääjä)

Timo Toivonen on suomalainen laskuvarjohyppääjä, joka on tarkkuushyppymaajoukkueen lisäksi edustanut Suomea myös painonnostossa. Utin Laskuvarjokerhoa edustava Toivonen on voittanut uransa aikana useita Suomen- ja Pohjoismaiden mestaruuksia sekä edustanut Suomea myös 18 kertaa MM-kisoissa, joista paras sijoitus toistaiseksi on 12. sija henkilökohtaisessa tarkkuudessa.
Laskuvarjohypyn maailmancup-kisoissa Toivonen on parhaimmillaan ollut kolmas (Saksa 2016). Näissä kisoissa hän on hypännyt pääasiassa italialaisten kanssa (Freeteam Italy).
Toivosella on hallussa myös Suomen korkeusennätys, 9 302 metriä (21. huhtikuuta 2013, Utti). Kyseinen ennätys, kuten myös pisin vapaa pudotus (8 125 metriä), ratifioitiin kesällä 2014 myös Euroopan ennätyksiksi.[lähde? ]
Painonnostossa saavutuksena on yleisessä sarjassa yksi Pohjoismaiden mestaruus ja useita mitalisijoja SM-tasolla painoluokassa 56 kg sekä ikäluokkansa maailmanmestaruus. Nykyään Toivonen on kansainvälinen painonnostotuomari.
Aiheesta muualla

Timo Toivosen kotisivut
Tienraivaajia Karjalassa

| Tienraivaajia Karjalassa |
| --- | --- |

Nimi:  Tienraivaajia Karjalassa
Tekijä:  Pekka Halonen
Valmistumisvuosi:  1900
Taiteenlaji:  öljymaalaus
Korkeus:  200 cm
Leveys:  237 cm
Sijainti:  Ateneumin taidemuseo
Paikkakunta:  Helsinki
Tienraivaajia Karjalassa on Pekka Halosen öljyvärimaalaus vuodelta 1900. Maalaus esittää kahta miesryhmää, joista toinen kaataa puuta ja toinen kampeaa kiveä.
Halonen sai inspiraation Tienraivaajille ilmeisesti Puvis de Chavannesin Talvi-freskosta (1893), jossa esiintyy samankaltainen ryhmä puunkaatajia. Tienraivaajia Karjalassa oli ensimmäisen kerran esillä Suomen Taiteilijain näyttelyssä Ateneumissa lokakuussa 1900..
Teoksen mitat ovat 237 × 200 senttimetriä. Nykyisin se on esillä Ateneumin taidemuseossa Helsingissä.
The Golden Apples of the Sun

| The Golden Apples of the Sun |
| --- | --- |
Kirjailija:  Ray Bradbury
Kieli:  englanti
Kustantaja:  Doubleday & Company
Julkaistu:  1953
Sivumäärä:  192
Löydä lisää kirjojaKirjallisuuden teemasivulta
The Golden Apples of the Sun on Ray Bradburyn vuonna 1953 ilmestynyt novellikokoelma. Alkuperäinen laitos sisältää 22 novellia.
Sisältö

The Fog Horn (1952. suom. Sumusireeni kokoelmassa Varhaiset varjot)
The Pedestrian (1951)
The April Witch (1951, suom. Huhtikuun noita samannimisessä kokoelmassa)
The Wilderness (1952)
The Fruit at the Bottom of the Bowl (1948, suom. Hedelmät kulhon pohjalla kokoelmassa Huhtikuun noita)
Invisible Boy (1945, suom. Näkymätön poika kokoelmassa Huhtikuun noita)
The Flying Machine (1953)
The Murderer (1953)
The Golden Kite, The Silver Wind (1953)
I See You Never (1947)
Embroidery (1951)
The Big Black and White Game (1945)
A Sound of Thunder (1952, suom. Ukkosen jyrähdys Aikakone-lehdessä)
The Great Wide World Over There (1953)
Powerhouse (1948)
En La Noche (1952)
Sun and Shadow (1953)
The Meadow (1947)
The Garbage Collector (1953)
The Great Fire (1949)
Hail and Farewell (1953)
The Golden Apples of the Sun (1953, suom. Auringon kultaiset omenat kokoelmassa Toiset taivaat)
Aiheesta muualla

Deborah J. Brannon: The Golden Apples of the Sun (Arkistoitu – Internet Archive). Green Man Review. (englanniksi)
Tomi Einonen

Tomi Einonen (s. 17. huhtikuuta 1970 Eura) on suomalainen toimittaja. Hän on työskennellyt huhtikuusta 2018 lähtien MTV Uutisten vastaavana päätoimittajana ja Mediahub Helsingin toimitusjohtajana. Einonen on työskennellyt MTV3:n uutistoimituksessa vuodesta 1999 muun muassa toimittajana ja uutisankkurina.
Einonen on työskennellyt aiemmin Yleisradion Poliisi-TV:ssä. Hän on myös ohjannut Pohjantähden alla -sarjassa vuonna 1999 esitetyt ohjelmat Yön turvaajat ja Katulamppu keskellä merta.
Einosen aviopuoliso on Yleisradion uutistoimittaja Piia Pasanen ja pariskunnalla on kaksi lasta.
Toivo Talvi

Toivo Talvi, sukunimi aik. Rautell (31. maaliskuuta 1882 Nurmijärvi – 21. joulukuuta 1947 Helsinki) oli suomalainen taidemaalari, graafikko ja kuvittaja.
Talvi kävi Suomen Taideyhdistyksen piirustuskoulun 1904–1907 ja opiskeli myös Helsingin yliopiston piirustussalissa. Hän toimi oppikoulun piirustuksenopettajana Vaasassa 1907–1926. Talvi kiersi 1929–1930 Laatokan Karjalassa Suistamolla, Suojärvellä, Ägläjärvellä ja Tolvajärvellä tutkimassa seudun kansanperinnettä. Matkan tuloksena Talvi teki sarjan etsauksia joita käytettiin Martti Haavion kirjan Viimeiset runonlaulajat kuvituksena.
Aiheesta muualla

Suomalaisen kuvataiteen bibliografia : Toivo Talvi
Toivo Talvi : Kalevalan laulun mailta, Helsingin Sanomat, 24.02.1935, nro 53, s. 25, Kansalliskirjaston digitaaliset aineistot
Thiruvalla

| Thiruvalla |
| --- | --- |

 Thiruvalla
 Koordinaatit: 9.385°N, 76.575°E 
Valtio:  Intia
Osavaltio:  Kerala
Piirikunta:  Pathanamthitta
Pinta-ala:  
 – Kokonaispinta-ala:  27,94 km²
Väkiluku (2011):  52 883
 
 Kotisivut 
Infobox OKVirheellinen NIMI-arvo: 
Thiruvalla eli Tiruvalla (malajalamiksi തിരുവല്ല, Tiruvalla) on kaupunki Intiassa Keralan osavaltiossa Pathanamthittan piirikunnassa. Kaupungissa on trooppinen ilmasto, ja lämpötilat vaihtelevat 18,5 °C:n ja 34,4 °C:n välillä. Thiruvallasta tuli kunta vuonna 1919.[lähde? ]
Väestö

Vuoden 2011 väestönlaskennan mukaan Thiruvallassa asui 52 883 asukasta. Asukkaista 46,9 prosenttia oli miehiä ja 53,1 prosenttia naisia. Hinduja oli 46,9 prosenttia, kristittyjä 48,0 prosenttia ja muslimeita 4,8 prosenttia. Lukutaitoisia oli 97,6 prosenttia kaupungin asukkaista.
Aiheesta muualla

Kuvia tai muita tiedostoja aiheesta Thiruvalla Wikimedia Commonsissa
Näkymä Thiruvallaan.
Televalvonta

Televalvonnalla tarkoitetaan telekuuntelua lievempää pakkokeinoa, jossa hankitaan esimerkiksi puhelimen, taikka muiden "televiestien", tunnistetietoja ja matkaviestimen sijaintitietoja tai suljetaan laite tilapäisesti, mutta ei kuunnella tai tallenneta itse viesti-, puhe-, tai dataliikennettä.
Televalvonnalla tarkoitetaan siis salassa pidettävien tunnistamistietojen hankkimista televiesteistä, jotka on lähetetty viestintäverkkoon kytketystä teleliittymästä, teleosoitteesta tai telepäätelaitteesta taikka vastaanotettu tällaiseen teleliittymään, teleosoitteeseen tai telepäätelaitteeseen, sekä matkaviestimen sijaintitiedon hankkimista ja tällaisen teleliittymän tai telepäätelaitteen tilapäistä sulkemista.
Televalvonnan edellytykset

Kun on syytä epäillä jotakuta
rikoksesta, josta säädetty ankarin rangaistus on vähintään neljä vuotta vankeutta;
teleosoitetta tai telepäätelaitetta käyttäen tehdystä rikoksesta, josta säädetty ankarin rangaistus on vähintään kaksi vuotta vankeutta;
teleosoitetta tai telepäätelaitetta käyttäen tehdystä, automaattiseen tietojenkäsittelyjärjestelmään kohdistuneesta luvattomasta käytöstä;
seksikaupan kohteena olevan henkilön hyväksikäytöstä, lapsen houkuttelemisesta seksuaalisiin tarkoituksiin tai parituksesta;
huumausainerikoksesta;
terroristisessa tarkoituksessa tehtävän rikoksen valmistelusta, kouluttautumisesta terrorismirikoksen tekemistä varten, terroristiryhmän rahoittamisesta tai matkustamisesta terrorismirikoksen tekemistä varten;
törkeästä tulliselvitysrikoksesta;
törkeästä laittoman saaliin kätkemisestä;
panttivangin ottamisen valmistelusta; taikka
törkeän ryöstön valmistelusta.
rikoksen esitutkintaa toimittavalle viranomaiselle voidaan antaa lupa kohdistaa televalvontaa epäillyn hallussa olevaan tai hänen oletettavasti muuten käyttämäänsä teleliittymään, teleosoitteeseen tai telepäätelaitteeseen taikka hankkia epäillyn hallussa olevan tai hänen oletettavasti muuten käyttämänsä matkaviestimen sijaintitiedot taikka tilapäisesti sulkea tällainen liittymä tai laite, jos televalvonnalla saatavilla tiedoilla taikka teleliittymän tai telepäätelaitteen sulkemisella voidaan olettaa olevan erittäin tärkeä merkitys rikoksen selvittämiselle.
Rikoksen esitutkintaa toimittavalle viranomaiselle voidaan asianomistajan suostumuksella antaa lupa kohdistaa televalvontaa tämän hallussa olevaan tai muuten käyttämään teleliittymään tai teleosoitteeseen siltä osin kuin se on tarpeen edellä mainitun rikoksen selvittämiseksi. Jos esitutkinta koskee rikosta, jonka johdosta joku on saanut surmansa, luvan myöntäminen ei edellytä surmatun oikeudenomistajien suostumusta.
Televalvonnan edellytykset > Matkaviestimien sijaintitiedon hankkiminen

Sijaintietoja voidaan luovuttaa kaikissa edellämainituissa epäilyissä, paitsi törkeissä tulliselvitysrikoksissa. Kyseisten rikosten esitutkintaa toimittavalle viranomaiselle voidaan antaa lupa saada tieto niistä matkaviestimistä, joista on rikoksen oletettuna tapahtuma-aikana kirjautunut tieto rikoksen oletetun tekopaikan tai muun, rikoksen selvittämisen kannalta merkityksellisen paikan läheisyydessä sijaitsevan tukiaseman kautta telejärjestelmään, jos tietojen saamisella voidaan olettaa olevan erittäin tärkeä merkitys rikoksen selvittämiselle.
Aiheesta muualla

Mika Sutela: Telepakkokeinojen trendit vuosikymmenen taitteessa Haaste.  25.9.2015. Arkistoitu 14.12.2017. Viitattu 13.12.2017.
Tomi Ervamaa

Tomi Ervamaa (25. elokuuta 1964 Helsinki – 1. heinäkuuta 2007 Lontoo, Iso-Britannia) oli suomalainen sanomalehtitoimittaja. Hänen uransa alkoi 1980-luvulla Etelä-Suomen Sanomista, josta hän siirtyi Helsingin Sanomiin 1990-luvun alussa. Hän työskenteli lehden ulkomaan-, kulttuuri- ja sunnuntaitoimituksessa. Vuosina 1997–2001 Ervamaa toimi Helsingin Sanomien kirjeenvaihtajana Washington DC:ssä. Kuolemaansa edeltäneen vuoden hän työskenteli kirjeenvaihtajana Lontoossa. Ervamaa oli ehdolla vuoden 2007 Bonnierin journalistipalkinnon saajaksi vuoden 2006 Israelin–Libanonin konfliktiin liittyvistä artikkeleistaan.
Ervamaa lasketaan ikäluokkansa parhaimpiin suomalaisiin lehtikirjoittajiin, erityisen taidokas hän oli reportterina ja kolumnistina. Hänen tyyliinsä kuului kuivakas huumori, jota hän käytti myös erittäin vakavissa yhteyksissä. Ervamaa oli myös taitava tiivistämään sanottavansa. Hänen terävän kritiikkinsä kohteena olivat eritoten eri alojen fundamentalistit ja tekopyhyys yleisenä ilmiönä. Työnantajansa Helsingin Sanomien sunnuntainumeron paksuudesta Ervamaan kerrotaan todenneen, ”että pitää suunnilleen valita lukeeko tämän vai jonkun kirjan”. Työtovereidensa keskuudessa hän oli pidetty, vaikkei hevin päästänyt heitä lähelleen. Ervamaa oli intohimoinen kirjallisuuden ystävä. Koulutukseltaan hän oli filosofian maisteri, pääaineenaan yleinen kirjallisuustiede. Pro gradu -työnsä Ervamaa teki Salman Rushdien tuotannosta.
Ervamaa kirjoitti Helsingin Sanomiin Maailmanpahentaja -kolumnia, joka käsitteli yksilön roolia kansainvälisessä politiikassa.
Toivo Jaakkola

Toivo Jaakkola (11. maaliskuuta 1941 Pelkosenniemi – 24. toukokuuta 1995) oli suomalainen teoreettisen fysiikan tutkija ja kosmologi. Hän selvitteli erityisesti punasiirtymää. Jaakkola väitteli tohtoriksi vuonna 1977 Pariisin Pierre ja Marie Curien yliopistossa, minkä jälkeen hän toimi eri tehtävissä Kiovassa sekä Helsingin ja Turun yliopistoissa.
Jaakkolan noin 80 tieteellisestä julkaisuista parisenkymmentä käsittelee punasiirtymää sekä valon ja gravitaatiokentän välistä vuorovaikutusta. Jaakkolan käsityksen mukaan punasiirtymä ei aiheutunut maailmankaikkeuden laajenemisesta.
Toivo Suonpää

Toivo Suonpää (16. heinäkuuta 1889 Jokioinen – 21. lokakuuta 1941) oli suomalainen näyttelijä.
Elokuvarooleja

Noidan kirot (1927), suomalaisten kostoretken johtaja, tukkilainen ja Paksu-Sakarin apuri
Nuori luotsi (1927), luotsi Akseli Rasi
Tukkijoella (1928), Kasuri, tukkilainen
Pohjalaisia (1936), Koljola, vanginkuljettaja
Lapatossu (1937), sirkustirehtööri
Tukkijoella (1937), Pietola, talokas
Asessorin naishuolet (1937), hotellin tarjoilija
Ulkosaarelaiset (1938), Sameli Suurmusta, laivanrakentaja
Tulitikkuja lainaamassa (1938), Ville Huttunen
Vieras mies tuli taloon (1938), 1. lautamies
Nummisuutarit (1938), Keihäskosken Eero, lautamies Eerikki
Eteenpäin – elämään (1938), pehtoori Mäkelä
Halveksittu (1939), kulkukauppias Abraham Vikruut
Helmikuun manifesti (1939), santarmiupseeri
Takki ja liivit pois! (1939), esitelmän kuuntelija
Toivo Jokiniemi

Toivo Matias Gottfrid Jokiniemi (1. syyskuuta 1918 Kokkola – 9. maaliskuuta 1984 Kokkola) oli suomalainen SKDL:ää ja SKP:tä edustanut poliitikko. Jokiniemi toimi kansanedustajana Vaasan läänin vaalipiiristä vuosina 1975–1979 ja hän vaikutti Kokkolan kunnallispolitiikassa.
Jokiniemi työskenteli vuodesta 1936 alkaen kivi- ja kirvestyömiehenä. Sotien jälkeen hän toimi "punaisen" Valpon etsivänä. Vuonna 1956 Jokiniemi siirtyi SKDL:n ja SKP:n Kokkolan piirijärjestöjen toimitsijaksi. Hän oli samanaikaisesti molempien puolueiden piirisihteeri. Jokiniemi jätti puoluetyön ryhtyessään Kokkolan seudun säästöpankin konttorinhoitajaksi vuonna 1965. Eduskuntaan Jokiniemi nousi vaaleissa 1975. Hän oli myös presidentin valitsijamies vaaleissa 1978.
The Record

| The Record Boygenius |
| --- | --- | --- |

Studioalbumin tiedot
 Julkaistu: 31. maaliskuuta 2023
 Formaatti: LP CD digitaalinen suoratoisto
 Tuottaja(t):  Boygenius  Tony Berg  Melina Duterte  Ethan Gruska  Catherine Marks  Sarah Tudzin 
 Kesto: 42.18
 Levy-yhtiö: Interscope Records
Listasijoitukset
  Billboard 200: 4.
Boygeniusin muut julkaisut
| Boygenius 2018 | The Record 2023 | The Rest 2023 |
The Record on yhdysvaltalaisen Boygenius-yhtyeen esikoisalbumi, joka julkaistiin Interscope Recordsin kautta 31. maaliskuuta 2023. Yhtyeen muodostavat muusikot Julien Baker, Phoebe Bridgers ja Lucy Dacus. Heidän edeltävä yhteinen julkaisunsa, EP-levy Boygenius julkaistiin vuonna 2018.
The Record nousi neljännelle sijalle yhdysvaltalaisella Billboard 200 -albumilistalla ja ensimmäiseksi Billboardin myydyimpien vinyylilevyjen listalla. Albumi sai myös hyvän vastaanoton musiikkikriitikoilta yltäen täysiin pisteisiin muun muassa Rolling Stonen ja NME:n arvosteluissa. Sekä Rolling Stone että Variety nimesivät sen yhdeksi vuoden 2023 parhaista albumeista.
Vuoden 2024 Grammy-gaalassa albumi voitti parhaan vaihtoehtoalbumin palkinnon. Sen kappale ”Not Strong Enough” valittiin sekä parhaaksi rock-kappaleeksi että parhaaksi rock-esitykseksi. The Record oli ehdolla myös vuoden albumiksi, ”Not Strong Enough” vuoden levytykseksi ja kappale ”Cool About It” parhaaksi vaihtoehtomusiikkiesitykseksi.
Kappaleet

Kaikki kappaleet on kirjoittanut Julien Baker, Phoebe Bridgers ja Lucy Dacus, ellei toisin mainita.
Without You Without Them – 1.21
$20 – 3.20
Emily I’m Sorry – 3.34
True Blue – 4.56
Cool About It – 3.00 (säv. ja san. Baker, Bridgers, Dacus ja Paul Simon)
Not Strong Enough – 3.54
Revolution 0 – 4.17
Leonard Cohen – 1.42 (säv. ja san. Baker, Bridgers, Leonard Cohen, Dacus ja HoJun Yu)
Satanist – 4.50
We’re in Love – 4.54
Anti-Curse – 3.18
Letter to an Old Poet – 3.07
Arvostelut

Soundi:
Timo Parviainen

| Timo Parviainen> Henkilötiedot |
| --- | --- |
Koko nimi:  Timo Tapio Parviainen
Syntynyt: 31. toukokuuta 1976 Helsinki, Suomi
Kansalaisuus:   Suomi
Koripalloilija
Pituus:  201 cm
Pelaajaura
Seurajoukkueet
1997–1998 1998–2000 2000–2002 2002–2004 2004–2007:   Helsingin NMKY  Piiloset  Honka Playboys  Vantaan Pussihukat  Torpan Pojat
Maajoukkueet
:   Suomi
Ottelut (pisteet):  19
Timo Tapio Parviainen (s. 31. toukokuuta 1976 Helsinki) on entinen suomalainen koripalloilija. Hänet valittiin kaudella 1998–99 koripallon SM-sarjan vuoden kehittyneimmäksi pelaajaksi. Parviainen on myös pelannut 19 miesten maaottelua.
Myös hänen veljensä Vesa Parviainen on valittu vuoden kehittyneimmäksi pelaajaksi.
| 0 | 1 | 2 |
| --- | --- | --- |
| Edeltäjä: Teemu Rannikko | Korisliigan vuoden kehittynein pelaaja 1998–99 | Seuraaja: Vesa Parviainen |
Tibor Pleiß

| Tibor Pleiß |
| --- | --- |

Henkilötiedot
Koko nimi:  Tibor Pleiß
Syntynyt: 2. marraskuuta 1989 (ikä 34) Bergisch Gladbach, Saksa
Kansalaisuus:   Saksa
Koripalloilija
Pelipaikka:  Sentteri
Pituus:  218 cm
Paino:  122 kg
Nyk. joukkue:   Utah Jazz
Sarja:  NBA
NBA-varaus:  31. varaus 2010 (New Jersey Nets)
Pelaajaura
Seurajoukkueet
2006–2009 2009–2012 2012–2014 2014–2015 2015–:   Köln 99ers  Brose Baskets  Saski Baskonia  FC Barcelona  Utah Jazz
Maajoukkueet
2009–:   Saksa
Ottelut (pisteet):  47 (218)
Aiheesta muualla
FIBA
Tibor Pleiß (s. 2. marraskuuta 1989 Bergisch Gladbach) on saksalainen koripalloilija, joka edustaa NBA-joukkue Utah Jazzia.
Ura

Pleiß aloitti koripallon Köln 99ersin juniorijoukkueissa ja nousi seuran edustusjoukkueeseen kaudeksi 2006–2007. Ensimmäisellä kaudella hän pelasi kuusi ottelua 1,7 pisteen keskiarvolla. Pleißin viimeinen kausi seurassa oli kausi 2008–2009, jolloin hän teki 5,0 pistettä joukkueelleen. Syyskuussa 2009 Pleiß siirtyi Brose Basketsiin kolmivuotisella sopimuksella. Kaudella 2009–2010 Pleiß teki pääsarjassa 8,3 pistettä ottelua kohden.
Vuonna 2010 hän osallistui NBA:n varaustilaisuuteen, jossa New Jersey Nets varasi hänet 31. pelaajana. Varaustilaisuudessa Pleißin pelaajaoikeudet myytiin Atlanta Hawksille, joka myi ne edelleen Oklahoma City Thunderille. Hän ei kuitenkaan siirtynyt NBA:han, vaan jatkoi pelaamista Brose Basketsissa. Kesällä 2012 Pleiß siirtyi espanjalaiseen Saski Baskoniaan.
Heinäkuussa 2015 Pleiß siirtyi monivuotisella sopimuksella NBA:han, Utah Jazziin.
Aiheesta muualla

Eurocupin pelaajaprofiili (englanniksi)
The Thief and the Cobbler
Ääninäyttelijät

| Richard Williamsin ohjaus | Allied Filmmakers versio | Miramax versio | Rooli |
| --- | --- | --- | --- |
| Ei puhu elokuvassa | Steve Lively | Matthew Broderick Steve Lively (Laulava) | Tack, hiljainen suutari, johon prinsessa Yum-Yum rakastuu. Lisäksi Williamsin version lopussa Tack puhuu ensimmäistä kertaa. |
| Ei puhu elokuvassa | Ed E. Carroll | Jonathan Winters | Varas (eng. Thief), varastaa kultaisia esineitä keinolla millä hyvänsä. |
| Hilary Pritchard | Bobbi Page | Jennifer Beals Bobbi Page (Laulava) | Prinsessa Yum-Yum, Kuningas Nodin ainoa tytär. |
| Vincent Price | Vincent Price | Vincent Price | Suurvisiiri Zigzag, elokuvan keskeisin antagonisti, joka haluaa hallita kultaista kaupunkia prinsessa Yum-Yumin rinnalla. |
| Anthony Quayle | Clive Revill | Clive Revill | Kuningas Nod, unelias, kultaisen kaupungin hallitsija. |
| Joan Sims | Mona Marshall | Toni Collette | Prinsessa Yum-Yumin hoitaja |
| Joan Sims | Mona Marshall | Toni Collette | Hullu ja Pyhä Vanha Noita (eng. Mad Holy Old Witch), vaarallinen noita, joka asustaa autiomaassa sijaitsevalla vuorella. |
| Paul Matthews | Kevin Dorsey | Kevin Dorsey | Mahtava Yksisilmä (eng. Mighty One-Eye), yksisilmäisten armeijaa johtava sotapäällikkö. |
| Windsor Davies | Windsor Davies | Windsor Davies | Päällikkö Roofless, maantierosvojen johtaja. |
| Donald Pleasence | Donald Pleasence | Eric Bogosian | Phido, Zigzagin nälkäinen lemmikkikorppikotka. |
| Kenneth Williams Stanley Baxter | Kenneth Williams Stanley Baxter | Kenneth Williams Stanley Baxter | Goblet, Tickle, Gopher ja Slap, Zigzagin ministeriapulaiset. |
Aiheesta muualla

Eddie Bowers' The Thief and the Cobbler Page – Richard Williamsista ja elokuvasta tehty sivusto, sisältää artikkeleita, videoita, kuvia ja historiaa elokuvan teosta.
The Thief Blog – Blogi elokuvan tekijöiltä.
Tommy Dreamer

Tommy Dreamer
Thomas James Laughlin (s. 14. helmikuuta 1971 Yonkers, New York) on yhdysvaltalainen showpainija, joka tunnetaan parhaiten kehänimellä Tommy Dreamer sekä painiajoistaan Extreme Championship Wrestlingissa, World Wrestling Entertainmentissa ja etenkin WWE:n ECW brändin painiajoista. Tällä hetkellä hän työskentelee Total Nonstop Action Wrestling promootiossa. Dreamer omistaa myös oman paini promootionsa, nimeltä House Of Hardcore.